
Aure kommune håper på ett godt samarbeid med jegere, rettighetshavere, jaktfelt og vald i det kommende jaktåret! Aure kommune ønsker alle rettighetshavere og jegere en god og sikker jakt!

Jaktåret 2026 er det siste året av planperioden for mål og retningslinjer for forvaltningen av hjorteviltet i Aure kommune 2024-2026. I jaktåret 2025 er det totalt tildelt 1107 hjort fordelt på 17 vald og 45 elg fordelt på 12 vald. Per 2025 er det 9 vald med egen bestandsplan og 8 vald uten bestandsplan som får direkte tildeling fra kommunen. 

Forvaltningen av hjorteviltet i Aure er basert i hovedsak på jegerregistreringer i sett og skutt, men det blir også vurdert vårtellinger, rapporter om beiteskader og registreringer i fallviltregisteret.  Generelt ser det ut til at jegere er flinke til å registrere jegerdager i sett og skutt, men fortsatt oppfordrer Aure kommune alle jegere til å føre registreringene nøye.

Om du ønsker mere info om forvaltningen av hjorteviltet i Aure, så anbefaler vi at du leser gjennom mål og retningslinjer for forvaltningen av hjorteviltet i Aure kommune 2024-2027 som ligger vedlagt.

Ny viltforvalter i Aure kommune

I løpet av august/september skal det ansettes ny viltforvalter i Aure kommune. Ny viltforvalter vil etter ansettelsen melde om dette til valdledere og jaktfeltledere.

Den største og viktigste forandringen innen jakt og viltforvaltning i 2026 er viltressurslov som tredde i kraft 1.juli 2026.  I den forbindelse er det viktig at rettighetshavere og grunneiere samt, valdledere og jaktfeltledere og ikke minst jegere setter seg inn i det nye lovverket og er klar over endringer i loven. Det er en del endringer som er spesielt viktig for dere som jakter i Aure kommune:

Regelverk rundt restlysforsterkende og termiske siktemidler

Kort oppsummert: Det er i dag ikke tillatt å bruke restlysforsterkende eller termiske siktemidler ved jakt på hjort i Aure kommune. En eventuell åpning krever at kommunen vedtar en lokal forskrift etter ordinær politisk behandling og høring.

Den nye Viltressursloven sier følgende om termiske siktemidler:

Lov om jakt, fangst og felling av vilt mv. (viltressursloven),§ 26.Bruk av synlig lys og særskilte siktemidler
"Bruk av lyskilder som gir synlig lys under jakt og fangst, er forbudt, med mindre annet følger av eller i medhold av lov. Det samme gjelder bruk av restlysforsterkende og termiske siktemidler og andre siktemidler med teknologi som har til formål å lyse opp eller forbedre synligheten av omgivelsene eller viltet for jegeren."

"Kongen gir forskrift om unntak fra forbudet etter første ledd for blant annet ettersøk av påskutt vilt, jakt på nærmere bestemte arter og når det anses nødvendig for å regulere viltbestanden i nærmere bestemte områder."
Dette vil i prinsippet si at restlysforsterkende og termiske siktemidler utgangspunktet er ulovlig på jakt i Norge, men Forskrift om utøvelse av jakt, felling og fangst utdyper om forbudet og viser til unntak i loven:

Forskrift om utøvelse av jakt, felling og fangst, § 29a.Tillatt bruk av synlig lys og restlysforsterkende og termiske siktemidler:

"Synlig lys og restlysforsterkende og termiske siktemidler kan benyttes ved jakt på villsvin og rødrev når jakten foregår i åpent terreng eller ved åteplass."

"For å avverge alvorlig skade på natur- eller samfunnsinteresser som følge av høy bestandstetthet, kan kommunen i forskrift åpne for bruk av restlysforsterkende og termiske siktemidler ved jakt på hjort. Bruken av restlysforsterkende og termiske siktemidler skal avgrenses til jakt i åpent terreng. Kommunen skal vurdere behovet for videreføring av en slik forskriftsregel hvert femte år. Kopi av vurderingen skal sendes Landbruksdirektoratet. Jegeren skal rapportere bruk av restlysforsterkende og termiske siktemidler ved felling av hjort i Hjorteviltregisteret."

Dette vil si at du kan i åpent terreng eller ved åteplass bruke restlysforsterkende og termiske siktemidler på rev og villsvin. Det er ikke noen god beskrivelse av hva åpent terreng er definert som i selve forskriften, men i utarbeidelsen av lov og forskrift ble åpent terreng definert som følgende:

 «Med «åpent terreng» menes her terreng som stort sett er fritt for hindringer som bygninger og trær. Eksempler på dette er åker, eng og beitemark. Det kan også være åpne arealer på skogsmark, som hogstflater, naturlige åpninger uten høyt feltsjikt- og buskvegetasjon og områder der skogen er høystammet og glissen.»

Ut i fra hvordan saken må behandles og møtekalender for de ulike politiske organene, så kan det bli vanskelig å få på plass en termisk forskrift innen utgangen av jakta 2026. Aure kommune kan starte arbeidet mot forskrift, men det er viktig at jegere, grunneiere og vald i Aure er klar over hvordan saksbehandlingen vil foregå og at informasjon kommer frem til jegerne i kommunen. 

Det vil bli lagt opp til tett dialog for å sikre at alle parter er informert, men at det på nåværende tidspunkt er det viktig å presisere at det ikke er åpnet for bruk av termiske siktemidler på hjort i Aure kommune. 

Kjeveinnsamling på hjort

Det vil ikke bli lagt opp til kjeveinnsamling på hjort for jakta 2026.

Elg: Fra og med 25.09 til og med 23.12. NB! Følger ikke hjortejakta
Hjort: Fra og med 01.09 til og med 23.12.
Rådyr: Fra og med 25.09 til og med 23.12.
Rådyrbukk: Fra og med 10.08 til og med 23.12.

[bookmark: _Toc235445351]Krav om ettersøkshund

I henhold til § 23 i forskrift om utøvelse av jakt og fangst, skal alle jaktlag og personer som jakter alene ha skriftlig avtale om tilgang på godkjent ettersøkshund. Kommunen pålegger derfor alle jaktlag/personer å sende inn kopi av godkjenning/avtale med godkjent ettersøk ekvipasje før jakta starter. Ettersøksavtale sendes enten til postmottak@aure.kommune.no eller til rådgiver vilt på Aure kommune kristoffer.kjorsvik@aure.kommune.no.

I Aure kommune er det to organiserte ettersøksringer som tilbyr avtaler på ettersøkshund:
Aure ettersøksring, kontaktperson: Kristoffer Kjørsvik (tlf: 96014535)
Hemne ettersøksring, kontaktperson: Johan Haugen (tlf: 48144609)

Oversikt over godkjente ettersøksekvipasjer i Norge finnes i Ettersøkshundregisteret: Ettersøkshundregisteret - NKK

Hvis du har egen ettersøkshund, vil det stå egen ettersøkshund både på det digitale jegeravgiftskortet og i appen Min jegerdokumentasjon. Opplysningene om hunden hentes automatisk fra Ettersøkshundregisteret. Oversikt over godkjente ettersøksekvipasjer finnes i Ettersøkshundregisteret: Ettersøkshundregisteret – NKK

I henhold til § 27 i forskrift om utøvelse av jakt og fangst, skal jeger eller jaktlag sette i gang ettersøk innen valdets grenser hvis de har skadeskutt et dyr. Dette gjelder også på andre jaktfelt innenfor samme vald. De plikter å bistå under ettersøk så lenge kommunen mener det er mulig å finne og avlive viltet. Hvis dyret felles første dag, så har ikke jeger eller jaktlag noen plikt til å melde fra til kommunen. Hvis dyret ikke er funnet innen utgangen av neste dag fra da påskytingen skjedde, så overtar kommunen ansvaret for ettersøket.

Pliktig rapportering av ettersøk eller bruk av lys under ettersøk etter påskutt hjortevilt skal rapporteres til Viltforvalter i Aure på telefon eller per e-post med en kort melding. Opplysninger som skal komme frem av melding er: vald- og jaktfelt nr. jaktleders navn, klokkeslett for påskyting og om det brukes kunstig lys. Ved spørsmål rundt jakt, ettersøk eller lignende henvendelser, skal rådgiver vilt i Aure kommune kontaktes.

Sett hjort/elg SKAL føres under all utøvelse av jakt på hjortevilt. (§ 32 i rundskriv «Forvaltning av hjortevilt»). Tallene skal legges inn på www.hjorteviltregisteret.no. Husk å skille mellom sett hjort på innmark og utmark på hver sin linje. «Sett og Skutt» finnes også som app til smarttelefon. Det skal rapporteres antall sette dyr for hver jaktdag samt vekt og alder for skutte dyr. 

Sett og skutt registreringer av hjort og elg skal registreres på det jaktfeltet det jaktes på (bruk jaktfeltnummer). For rådyr, skal valdnummer brukes ved registrering (ikke jaktfeltnummer!).

Rapportering skal være gjennomført for hver jegerdag innen 48 timer fra jaktdagens slutt. Husk kjeveinnsamlingen av voksne hanndyr på hjort!
[bookmark: _Toc235445355]Fallvilt/Syke eller skadde dyr

Dyr som har skade, feil eller sykdom før det blir påskutt og felt, skal vurderes enkeltvis av kommunen. NB: Det er viktig at kommunen får mulighet å vurdere dyret ved sjukdom. Hvis kommunen vurderer at dyret ikke kan konsumeres, så vil dyret registreres som fallvilt. I tvilstilfeller blir mattilsynet kontaktet.

(følger makssats satt av landbruksdirektoratet for voksne dyr og halv pris av voksendyr for kalv)

	
	Elg
	Hjort

	Kalv
	335 kr
	260 kr

	Voksen
	670 kr 
	520 kr

Fellingsrapportene skal sendes til kommunen innen 14 dager etter jaktas slutt. Jaktfelt skal underveis i jakta holde kontroll på innrapportering og valdansvarlig skal sende fellingsrapport ved jaktas slutt. Kommunen vil deretter sende faktura på fellingsavgifter.

Valdrapport skal etter jakta leveres kommunen senest 14 dager etter endt jakt. Valdrapport skal leveres elektronisk via Hjorteviltregistret.


Rådgiver Vilt

Kristoffer Kjørsvik
Rådgiver landbruk, skog og vilt
Telefon: (+47) 96014535
E-post: kristoffer.kjorsvik@aure.kommune.no

